Държавен вестник, бр. 38, 2021 г., стр. 63

БРОЙ  38	
Д Ъ Р Ж А В Е Н  В Е С Т Н И К 	
СТР.  63  
 
73 
.2 
противопожарен клапан, разположен в долния край на тръбата, който се регулира 
автоматично и дистанционно, а в допълнение и дистанционно управляем 
противопожарен клапан, разположен в горния край на тръбата; 
.3         стационарен механизъм за потушаване на пожар в тръбата; 
.4 
механизми за дистанционно управление за спиране на смукателните и 
захранващи вентилатори, за работа с противопожарните клапани, посочени в .2 и 
за работа със системата за потушаване на пожар, които се разполагат близо до 
входа на камбузите. При система с много разклонения се осигуряват средства за 
затваряне на всички разклонения, които потушават огън през една и съща главна 
тръба, преди в системата да е освободено пожарогасително вещество; и 
.5         подходящо разположени отвори за проверка и почистване. 
7.6.4    Когато вентилационна тръба преминава през пожароустойчиво отделение, 
непосредствено до отделението се инсталира автоматично затварящ се противопожарен клапан.  
Тръбата между отделението и клапана е изработена от стомана или друг еквивалентен материал 
и е изолирана по същия стандарт, който се изисква за пожароустойчивото отделение. Може да 
не се постави противопожарен клапан, когато тръбите преминават през помещения, 
заобиколени от пожароустойчиви отделения, без да обслужват тези помещения, при условие че 
тръбата е със същото време на структурна противопожарна защита като отделенията, през 
които преминава. Когато вентилационна тръба преминава през димонепроницаемо отделение, 
на входа се монтира противодимен клапан, освен ако тръбата, която преминава през 
помещението, не обслужва това помещение. 
7.6.5  Когато вентилационните системи преминават през палубите, разполагането става по 
такъв начин, че устойчивостта на пожар на палубата да не бъде нарушена и се вземат 
предпазни мерки за намаляване на вероятността от преминаване на дим и горещи газове от 
едно междупалубно пространство в друго посредством системата. 
7.6.6    Всички клапани, монтирани на пожароустойчиви или димонепроницаеми отделения, 
следва да могат също така да се затварят ръчно от всяка страна на отделението, в което са 
монтирани, с изключение на клапаните, монтирани на тръби, обслужващи помещения, които 
обикновено не се обслужват от персонал, като например складове и тоалетни, които могат да се 
контролират ръчно само извън обслужваните помещения. Също така, клапаните трябва да 
могат да се затварят дистанционно от постоянно обслужваните пунктове за управление. 
7.6.7    Тръбите са изработени от незапалими материали или материали за ограничаване на 
пожари.    Късите тръби, обаче, могат да бъдат от запалими материали при следните условия: 
.1         напречното им сечение не надвишава 0,02 m2; 
.2         дължината им не надвишава 2 m; 
.3         те се използват само в края на вентилационната система; 
.4 
те не са разположени на по-малко от 600 mm от отвор на пожароустойчиво или 
пожарогасително отделение; и 
.5         повърхностите им имат ниски свойства на разпространение на пламъка. 
 
 
74 
7.7       Системи за откриване и гасене на пожари 
7.7.1    Системи за откриване на пожари 
Зоните с висок и умерен риск от пожар и другите затворени помещения, които не се обитават 
редовно, в рамките на обществените помещения и жилищните помещения на екипажа, като 
например тоалетни, стълбищни заграждения, коридори и аварийни изходи, се оборудват с 
одобрена автоматична система за откриване на дим и пунктове за ръчни противопожарни 
кранове, отговарящи на изискванията на 7.7.1.1 и 7.7.1.3, с цел посочване в пункта за 
управление на мястото на възникване на пожар при нормални експлоатационни условия на 
инсталациите. В камбузите се инсталират детектори, които се активират от топлина, вместо от 
дим.   В допълнение, главното машинно отделение разполага с детектори, които отчитат всичко 
различно от дим и се наблюдават с камери, които се следят от работното отделение.  
Пунктовете за ръчни противопожарни кранове се инсталират в обществените помещения, 
жилищните помещения на екипажа, коридорите и стълбищните заграждения, сервизните 
помещения и във всички контролни пунктове, където са необходими. На всеки изход от тези 
помещения и от зоните с висок риск от пожар се разполага по един пункт за ръчен 
противопожарен кран. 
7.7.1.1  Общи изисквания 
.1 
Всяка задължителна стационарна система за откриване на пожар и за 
противопожарна аварийна сигнализация с пунктове за ръчни противопожарни 
кранове следва да може да се включва незабавно по всяко време. 
 
.2 
Енергийните източници и електрическите вериги, необходими за функционирането 
на системата, се следят съответно за загуба на енергия или за аварии. Наличието на 
авария предизвиква визуална и звукова аварийна сигнализация за авария в пулта за 
управление, която се отличава от тази за пожар. 
.3 
Осигуряват се не по-малко от два енергийни източника за електрическото 
оборудване, използвано за функционирането на системата за откриване на пожар и 
противопожарната аварийна сигнализация, като единият е авариен източник.   
Захранването се осигурява от самостоятелни фидери, предвидени единствено за тази 
цел. Тези фидери се свързват към автоматичен превключвател, разположен в или 
непосредствено до пункта за управление на системата за откриване на пожар. 
4. 
Детекторите и пунктовете за ръчни противопожарни кранове се групират в сектори.  
Активирането на всеки детектор или пункт за ръчни противопожарни кранове 
предизвиква визуална и звукова противопожарна аварийна сигнализация в пулта за 
управление и в индикаторните отделения.  Ако на сигналите не се обърне внимание в 
рамките на 2 минути, в жилищните и сервизните помещения на екипажа, в 
пунктовете за управление и в машинните отделения автоматично се включва звукова 
сигнализация.  Не се допуска забавяне на звуковата сигнализация в жилищните 
помещения на екипажа, когато всички пунктове за управление са без надзор. Не е 
необходимо тази алармена звукова система бъде част от системата за откриване. 
.5 
Контролният панел е разположен в работното отделение или в главния 
противопожарен пункт за управление. 
.6 
Индикаторите обозначават поне сектора, в който детектор или пункт за ръчни 
противопожарни кранове се е задействал. Поне един индикатор се разполага така, че 
да е леснодостъпен за отговорните членове на екипажа по всяко време в открито 
море или в пристанище, с изключение на времето, когато плавателният съд не 
функционира. Един индикатор се разполага в работното отделение, ако контролният